RPCส่อแววลำบาก PTTล้มขายวัตถุดิบ
RPC ชักหนาว PTT หยุดส่งวัตถุดิบให้แล้ว ชี้ยังมีสำรองวัตถุดิบน้ำมัน ทำธุรกิจได้ระยะหนึ่งเท่านั้น
3 ก.พ. 2555

RPC ชักหนาว PTT หยุดส่งวัตถุดิบให้แล้ว ชี้ยังมีสำรองวัตถุดิบน้ำมัน ทำธุรกิจได้ระยะหนึ่งเท่านั้น
นางศิรพร กฤษณกาญจน์ กรรมการผูจัดการ บริษัท ระยองเพียวริฟายเออร์ (RPC) เปิดเผยว่า ขณะนี้บริษัท ปตท.โกลบอลเคมิคอล (PTTGC) ซึ่งเป็นบริษัทในเครือของ ปตท. (PTT) ได้หยุดส่งวัตถุดิบ ซึ่งเป็นคอนเดนเสทให้กับบริษัทแล้ว 
“ระยองเพียวฯ กับบริษัท ปตท. ได้ทำสัญญาเมื่อวันที่ 8 ส.ค. 2538 เพื่อซื้อวัตถุดิบ ซึ่งผลิตโดยบริษัท ปตท.อะโรเมติกส์และการกลั่น ปัจจุบันคือ PTTGC โดยสัญญามีลักษณะเป็นสัญญาต่างตอบแทน ผูกพันระยะยาวแบบไม่กำหนดระยะเวลาสิ้นสุด โดยช่วงแรกของสัญญา มีอายุ 15 ปี จากนั้นจะเข้าสู่สัญญาช่วงถัดไปโดยอัตโนมัติโดยไม่กำหนดระยะเวลาสิ้นสุด” นางศิรพร กล่าว
อย่างไรก็ตาม การหยุดส่งวัตถุดิบของ PTT ให้แก่บริษัทถือเป็นการไม่ปฏิบัติตามสัญญาข้อ 15.5 ที่ระบุไว้อย่างชัดเจนว่า ในขณะที่เรื่องยังอยู่ระหว่างกระบวนการอนุญาโตตุลาการ คู่สัญญาทั้งสองฝ่ายจะต้องปฏิบัติตามสัญญาต่อไป จนกว่าจะมีผลการพิจารณาชี้ขาดจากคณะอนุญาโตตุลาการ ซึ่งขณะนี้ยังอยู่ระหว่างกระบวนการอนุญาโตตุลาการ และบริษัทยังคงสามารถดำเนินการผลิตอยู่ได้อีกระยะหนึ่ง จนกว่าปริมาณวัตถุดิบคงเหลือจะหมดไปและมีสต๊อกน้ำมันจำหน่ายได้อีกระยะเวลาหนึ่ง 
ขณะนี้บริษัทยื่นฟ้องแพ่งต่อ PTTGC เรียกค่าเสียหายหมื่นล้านบาท และฟ้องคณะอนุญาโตตุลาการต่อ PTT ส่วนการหาธุรกิจใหม่ก็ดำเนินการอยู่แต่ก็ยาก
&amp;&lt;2288;
&amp;&lt;2288;
&amp;&lt;2288;